#### [Anexa 5.1 - Termeni de referință](#Anexe)

**Termeni de referință pentru servicii de consultanță pentru activități de tutoriat**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. 196/SGU/NC/II, semnat cu MEN-UMPFE, Universitatea Tehnică "Gheorghe Asachi" din Iași / Facultatea de Știința și Ingineria Materialelor a accesat în cadrul Schemei de Granturi pentru Universități un grant în valoare de 700515 Lei pentru implementarea subproiectului: Integrare cu succes la studii universitare la Facultatea de Știința și Ingineria Materialelor din Universitatea Tehnică ”Gheorghe Asachi” din Iași, Success\_key și intenționează să utilizeze o parte din fonduri pentru achiziționarea serviciilor de tutoriat pentru studenți.

**2. Obiectiv**

Obiectivul acestor servicii de consultanță este reprezentat de serviciile de tutoriat prestate de studenții tutori pentru studenți din anul II și III de studii de licență în cadrul Facultății de Știința și Ingineria Materialelor, incluși în grupul țintă al proiectului.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

*i. Realizează campania de conștientizare și informare;*

*ii. Realizează întâlniri săptămânale cu studenții din grupul țintă în cadrul activității de îndrumare și sprijin;*

*iii. Participă și organizează activitățile de dezvoltare a competențelor socio-emoționale ;*

*iv. Participă la vizita de studii.*

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

*1. Raport lunar de activitate,*

*2. Raport final de activitate, livrat la finalul perioadei de prestare a serviciilor.*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

*i. să fie student al Facultății de Știința și Ingineria Materialelor* *în anii de studiu II-III;*

*ii. să aibă media studiilor pe parcursul anului precedent mai mare de 7.50;*

*iii. să aibă competențe bune de comunicare;*

*iv. să prezinte un program fezabil de activități viitoare cu studenții din grupul țintă.*

**6. Alți termeni relevanți**

**Perioadă de implementare/ Durata serviciilor.**

*Durata de implementare: noiembrie 2020– septembrie 2021;*

*Numărul de ore alocate: 10 ore / lună;*

**Locație.**

*Sălile de curs ale Facultății de Știința și Ingineria Materialelor,*

**Raportare.**

*1. Raportul lunar de activitate se depune în termen de 10 zile calendaristice ale lunii următoare;*

*2. Raportul va fi predat pentru aprobare coordonatorului programului de tutorat Rusu Ioan, la email: vrusu2003@yahoo.com;*

*3. Raportul va exprima în mod detaliat, clar și concis rezultatele activităților.*

**Facilități oferite de Beneficiar.**

*i. Angajarea în cadrul proiectului;*

*ii. Accesul la sălile de curs din cadrul Facultății de Știința și Ingineria Materialelor în vederea prestării serviciilor de tutorat;*

*iii. Accesul la Biblioteca;*

*iv. Accesul la toate activitățile desfășurate în cadrul proiectului*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.